**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 27. oktobrī

***Par ieceri uzstādīt piemiņas plāksni policijas pulkvedim Viestura ordeņa komandierim Viktoram Bugajam, Jūrmalā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Jūrmalas valstpilsētas pašvaldības iestāde, Jūrmalas Kultūrtelpas un vides dizaina centrs iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – Padome) ieceri uzstādīt piemiņas plāksni policijas pulkvedim Viestura ordeņa komandierim Viktoram Bugajam uz Valsts policijas Rīgas reģiona Jūrmalas iecirkņa ēkas fasādes Dubultu prospektā 17, Jūrmalā.

1. **Paredzētā darbības vieta:**
   1. **Objekta veids un kadastra apzīmējums:** piemiņas plāksne atradīsies uz ēkas fasādes ar kadastra apzīmējumu 1300 010 2012 001, Jūrmalā.
   2. **Objekta atrašanās adrese:** piemiņas plāksne pie Valsts policijas Rīgas reģiona Jūrmalas iecirkņa ēkas Dubultu prospektā 17, Jūrmalā.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Uzstādīt piemiņas plāksni policijas pulkvedim Viestura ordeņa komandierim Viktoram Bugajam uz Valsts policijas Rīgas reģiona Jūrmalas iecirkņa ēkas fasādes Dubultu prospektā 17, Jūrmalā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 18. oktobrī saņemta Jūrmalas valstpilsētas pašvaldības iestādes, Jūrmalas Kultūrtelpas un vides dizaina centra 2022. gada 17. oktobra vēstule Nr. 1-9/22-136 “Par piemiņas plāksnes uzstādīšanu policijas pulkvedim Viestura ordeņa komandierim Viktoram Bugajam”, kurai pielikumā pievienots:

1) Policijas pulkveža Viktora Bugaja darbības 1991. g. janvāra notikumos vēsturisko nozīmi apliecinoši dokumenti:

a. Latvijas policijas veterānu asociācijas lūgums,

b. Ivara Godmaņa vēstule,

c. Informācija par Viestura ordeņa piešķiršanu,

d. Īsa Viktora Bugaja biogrāfija,

e. Foto no goda pasākumiem Latvijas pilsonības un Viestura ordeņa piešķiršanā pulkvedim Bugajam,

f. Policijas pulkveža Anatolija Stepanova intervija (skat. atsevišķā failā);

2) Nekustamā īpašuma īpašnieka piekrišana ieceres īstenošanai viņa īpašumā:

a. Īpašumu apliecinošie dokumenti – informācija no Jūrmalas pilsētas zemesgrāmatu nodalījuma par ēku Dubultu prospektā 17,

b. Piekrišanas apliecinājums uz Policijas veterānu asociācijas vēstules no Latvijas Republikas iekšlietu ministrijas Nodrošinājuma valsts aģentūras un Valsts policijas Rīgas reģiona pārvaldes;

3) Piemiņas plāksnes īstenošanas dokumenti – skice:

a. Plāksnes izvietojums – ēkas Dubultu prospektā 17 fasāde, plāksnes izvietojuma priekšlikums;

b. Plāksnes skice – priekšlikums, veidols un materialitāte; eksperiments – plāksnes maketa pielāgošana reālajā situācijā.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Iecere plānota kā piemiņas zīme par godu policijas pulkveža Viktora Bugaja 80. gadadienai. Viktors Bugajs visu savu mūžu veltījis dienestam Latvijas Iekšlietu ministrijas iestādēs. Par nopelniem cīņā ar noziedzību un Latvijas Republikas neatkarības interešu aizstāvībā Viktors Bugajs ir vairāk kā 70 reizes apbalvots.

Ar 2012. gada 18. aprīļa Ordeņu kapitula paziņojumu “Par Viestura ordeņa piešķiršanu un apbalvošanu ar goda zīmi”, Viktoram Bugajam – iekšlietu sistēmas ilggadējam darbiniekam, piešķirts Viestura ordenis - III šķira.

Izvērtējot ieceres atbilstību likumam “Par padomju un nacistisko režīmu slavinošu objektu eksponēšanas aizliegumu un to demontāžu Latvijas Republikas teritorijā”, secināms, ka tā nav atbalstāma.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato ieceres neatbilstība likuma “Par padomju un nacistisko režīmu slavinošu objektu eksponēšanas aizliegumu un to demontāžu Latvijas Republikas teritorijā” prasībām.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

6.1. Pieminekļu, piemiņas zīmju un piemiņas vietu izveides konsultatīvās padomes 2022. gada 27. oktobra sēdes protokola Nr. 12 lēmums:

- **neatbalstīt ieceri.**

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU